



Mai 2021

Rhestr Wirio i Reolwyr

Dychwelyd Staff i'r Gweithle

Y Cynnwys

[**Y Cyflwyniad** 1](#_Toc44404357)

[**Rhan 1: Y Tîm Cyfan** – **Rhestr wirio** 2](#_Toc44404358)

[**Rhan 2: Trafodaeth un i un – Rhestr Wirio** 4](#_Toc44404359)

## **Y Cyflwyniad**

Wrth i'r cyfyngiadau symud gael eu codi'n araf yn y sir, bydd yn ofynnol dychwelyd i wasanaethau neu ailagor gwasanaethau sydd hyd yma wedi bod ar gau neu wedi eu hagor yn rhannol.

Mae'r [broses o Gynllunio ar gyfer Adfer Gwasanaethau](https://einpobl.sirgar.llyw.cymru/ein-pobl/canllawiau-coronafeirws/cynllunio-adfer-gwasanaethau/) wedi cael ei rhoi ar waith i ailddechrau gwasanaethau'n ddiogel ac yn unol â'r ddeddfwriaeth sy'n cael ei diweddaru'n rheolaidd gan Lywodraeth Cymru.

Bydd ailddechrau gwasanaethau'n golygu dychwelyd i'r gweithle ar gyfer rhai gweithwyr ac ar gyfer eraill gall hynny olygu bod y trefniadau gweithio gartref yn parhau. Yn yr holl amgylchiadau mae'n bwysig cydnabod y bydd hwn yn gyfnod heriol ar gyfer unigolion, ac mae hyn yn cynnwys chi eich hun fel rheolwyr.

Felly mae'r rhestr wirio isod wedi cael ei datblygu i dynnu sylw at y wybodaeth hanfodol a fydd angen ei rhannu â'ch timau a darparu rhai canllawiau wrth drafod materion â gweithwyr, sy'n ymwneud â'r materion sy'n bwysig iddynt o ran dychwelyd i'r gwaith.

Os amlygir unrhyw bryderon gan y gweithwyr mae'n bwysig eich bod yn cael trafodaeth drwyadl ynghylch y rhain, a bod mesurau'n cael eu rhoi ar waith ac yn cael eu cyfathrebu.

## **Rhan 1: Y Tîm Cyfan** – **Rhestr wirio**

Dylai rheolwyr ddefnyddio'r rhestr wirio hon unwaith y bydd ailddechrau'r gwasanaeth wedi cael ei gydsynio. Mae wedi cael ei dylunio er mwyn sicrhau bod y tîm cyfan yn deall y cyd-destun y byddant yn gweithio ynddo pan fyddant yn dychwelyd i'r gwaith / y gweithle.

|  |  |
| --- | --- |
| Rhestr wirio o ran mesurau i'w rhoi ar waith ar gyfer y tîm cyfan | Cliciwch i gadarnhau |
| 1. Rhannwch y cynlluniau ar gyfer Adfer Gwasanaeth a’r Asesiad Risg â'r staff |  |
| 1. Rhowch wybod i'ch timau y bydd trafodaeth un i un yn cael ei chynnal â'r holl staff sy'n dychwelyd i’r gwaith / y gweithle – gweler Rhan 2 yn y ddogfen hon. |  |
| 1. Sicrhewch fod yr adeilad yn barod ar gyfer dychweliad eich tîm – gweler ein Rhestr Wirio Adeiladau ar ein Mewnrwyd. |  |
| 1. Trafodwch uchafswm nifer y staff sy'n cael bod yn y swyddfa / lleoliad ar gyfer eich gwasanaeth yn seiliedig ar ganllawiau'r Llywodraeth mewn perthynas â chadw pellter cymdeithasol yn y gweithle. |  |
| 1. Nodwch a oes angen rota / system sifftiau a thrafodwch hyn â'r tîm.   Cysylltwch â'ch ymgynghorydd Adnoddau Dynol mewn perthynas ag unrhyw newidiadau contractiol. |  |
| 1. Nodwch a thrafodwch unrhyw anghenion parcio. |  |
| 1. Trafodwch y gofynion cadw pellter cymdeithasol a **chyfrifoldeb unigolion o ran cadw at y mesurau** – gweler ein gwybodaeth ynghylch [Cadw Pellter Cymdeithasol](https://einpobl.sirgar.llyw.cymru/ein-pobl/canllawiau-coronafeirws/ymbellhau-cymdeithasol-yn-y-gwaith/) ar ein Mewnrwyd. |  |
| 1. Trafodwch a nodwch y gofynion o ran hylendid yn y gweithle a **chyfrifoldeb unigolion o ran cadw at y mesurau** – gweler ein Rhestr Wirio Adeiladau ar ein Mewnrwyd. |  |
| 1. Dylech godi ymwybyddiaeth o'r drefn lanhau mwy manwl – gweler ein Rhestr Wirio Adeiladau ar ein Mewnrwyd. |  |
| 1. Cyfarpar Diogelu Personol – pan fo Cyfarpar Diogelu Personol yn cael ei ddarparu, sicrhewch ei fod yn cydymffurfio â [chanllawiau'r Llywodraeth](https://llyw.cymru/cyfarpar-diogelu-personol-ppe-coronafeirws), ei fod yn addas ar gyfer y gwaith cysylltiedig a wneir, ei fod yn ffitio'n ddiogel a bod modd cael digon o stoc. |  |
| 1. Dylech godi ymwybyddiaeth o'r rhaglen Profi, Olrhain, Diogelu a nodi ei bod yn ofynnol i'r holl staff gefnogi'r rhaglen a chydymffurfio â hi os oes angen gwneud hynny – gellir gweld rhagor o wybodaeth ar wefan [Llywodraeth Cymru](https://llyw.cymru/profi-olrhain-diogelu-html). |  |
| 1. Achosion COVID-19 yn y gwaith – rhowch wybod i'ch tîm am y camau sydd angen eu cymryd os byddant yn cael symptomau – gellir gweld rhagor o wybodaeth ar wefan [Llywodraeth Cymru](https://llyw.cymru/profi-olrhain-diogelu-html). |  |
| 1. Hyfforddiant – rhowch ystyriaeth i unrhyw sgiliau newydd sydd eu hangen ar y tîm. |  |
| 1. Diogelwch tân – rhowch wybod i'ch tîm am unrhyw newidiadau i'r camau diogelwch tân. Gweler y Rhestr Wirio Adeiladau i gael arweiniad pellach. |  |
| 1. Cymorth cyntaf ar y safle – rhowch wybod i'ch timau am y trefniadau ar y safle. Gweler y canllawiau [Cymorth Cyntaf](https://einpobl.sirgar.llyw.cymru/media/659317/guidance-on-first-aid-provision-covid-19-cymraeg.pdf) ar ein Mewnrwyd. |  |
| 1. Cefnogi gweithwyr anabl – dylech ystyried sut i ddileu neu leihau unrhyw anfanteision neu rwystrau sy'n wynebu eich gweithwyr anabl. Gall hyn gynnwys:   \* addasiadau rhesymol megis defnyddio cyfarpar arbenigol a chymorth sy'n seiliedig ar dechnoleg   \* materion sy'n ymwneud â chael mynediad i'r adeilad o ran y fynedfa a'r allanfa ac yn fewnol o ran newidiadau i gynllun y safle a systemau unffordd ac ati. |  |
| 1. Edrych i'r dyfodol – rhowch ystyriaeth i gynlluniau wrth gefn os bydd COVID-19 neu argyfwng tebyg yn digwydd eto yn y dyfodol, gan ddysgu o'r profiad presennol o ran COVID-19. |  |

## **Rhan 2: Trafodaeth un i un – Rhestr Wirio**

Dylid defnyddio'r rhestr wirio hon gan reolwyr wrth i weithwyr ddychwelyd i'r gwaith / y gweithle. Mae wedi cael ei dylunio er mwyn strwythuro'r sgwrs y mae angen i reolwyr ei chael ag aelodau unigol o'u timau, yn ogystal â chofnodi canlyniad y drafodaeth ac unrhyw fesurau y cytunwyd arnynt sydd eu hangen er mwyn sicrhau bod y gweithwyr yn dychwelyd i'r gwaith yn ddiogel.

***Noder: Dylai'r cofnod hwn gael ei gadw gan y rheolwr.***

|  |  |  |
| --- | --- | --- |
| Rhestr wirio o fesurau i'w rhoi ar waith ar gyfer aelodau unigol o'r tîm | | |
| **Meysydd i'w trafod** | **Sylwadau’r Gweithiwr** | **Mesurau y Cytunwyd arnynt**  **(os yw'n berthnasol)** |
| 1. Ydy'r gweithwyr yn deall y mesurau sydd wedi cael eu rhoi ar waith i'w diogelu nhw a'u cydweithwyr? Eglurwch os nad ydynt yn deall. Oes ganddynt unrhyw bryderon ynghylch y mesurau hyn? |  |  |
| 1. Trafodwch a fydd gweithio gartref ychydig yn parhau i fod ar waith / yn cael ei roi ar waith a'r manylion ynghylch hyn. |  |  |
| 1. Sut maent yn teimlo am ddychwelyd i'r gwaith? Lle bo hynny'n briodol, cyfeiriwch nhw at y dudalen [Gofalu am eich Llesiant](https://einpobl.sirgar.llyw.cymru/ein-pobl/canllawiau-coronafeirws/gofalu-am-eich-llesiant/) ar ein Mewnrwyd. Os ydynt yn parhau i bryderu, gallant atgyfeirio'u hunain at ein Canolfan Cymorth a Chyngor ynghylch Llesiant Gweithwyr i gael cyngor pellach. |  |  |
| 1. Os oes gennych weithwyr sy'n pryderu am risgiau i'w hiechyd, dylech egluro'r asesiad risg sydd wedi'i gynnal a'r holl fesurau newydd sydd wedi'u rhoi ar waith er mwyn sicrhau bod y gweithle yn ddiogel o ran Covid. Dylech drafod y ffyrdd newydd o weithio, canllawiau cadw pellter cymdeithasol a'r safonau rheoli heintiau. Os bydd ganddynt bryderon pellach, gellir eu cyfeirio at yr [adnodd asesu risg unigol](https://einpobl.sirgar.llyw.cymru/ein-pobl/canllawiau-coronafeirws/arferion-gweithion-ddiogel-yn-ystod-covid-19/asesiad-risg-unigol/). Ni fydd hwn yn benodol ynghylch ei rôl ond gall fod yn ganllaw defnyddiol. Gallant drafod y canfyddiadau â chi os ydynt yn dymuno gwneud hynny (Os ydynt yn parhau i bryderu, gallant atgyfeirio'u hunain at ein Canolfan Cymorth a Chyngor ynghylch Llesiant Gweithwyr i gael cyngor iechyd pellach - gellir gweld rhagor o wybodaeth ar ein tudalen [Gofalu am eich Llesiant](https://einpobl.sirgar.llyw.cymru/ein-pobl/canllawiau-coronafeirws/gofalu-am-eich-llesiant/) ar ein Mewnrwyd. |  |  |
| 1. Ydynt yn teimlo'n barod yn gorfforol ar gyfer y rôl? Lle bo hynny'n briodol, cyfeiriwch nhw at y dudalen [Gofalu am eich Llesiant](https://einpobl.sirgar.llyw.cymru/ein-pobl/canllawiau-coronafeirws/gofalu-am-eich-llesiant/) ar ein Mewnrwyd. Os ydynt yn parhau i bryderu, gallant atgyfeirio'u hunain at ein Canolfan Cymorth a Chyngor ynghylch Llesiant Gweithwyr i gael cyngor pellach. |  |  |
| 1. Archwiliwch y trefniadau teithio i'r gwaith ac oddi yno a'r trefniadau parcio.   Trafnidiaeth gyhoeddus – ydynt yn ymwybodol o'r gofynion cadw pellter cymdeithasol?  Eu cerbydau eu hunain – teithio ar eu pennau eu hunain, trefniadau parcio, cerdded/beicio? |  |  |
| 1. Trafodwch unrhyw ofynion teithio "swyddogol" yn ystod y diwrnod gwaith, [er enghraifft y defnydd o geir adrannol](https://einpobl.sirgar.llyw.cymru/ein-pobl/canllawiau-coronafeirws/arferion-gweithion-ddiogel-yn-ystod-covid-19/defnyddio-ein-cerbydau-yn-ddiogel-yn-ystod-covid-19/). Dylid gwneud pob ymdrech i leihau teithiau diangen. |  |  |
| 1. Os yw'r gweithiwr wedi bod yn gwarchod ei hun a'i fod yn y categori eithriadol o agored i niwed neu agored iawn i niwed, trefnwch ei fod yn cael ei atgyfeirio i'r uned iechyd galwedigaethol cyn iddo ddychwelyd i'r gwaith - gweler y [Canllawiau o ran Uned Iechyd Galwedigaethol](https://einpobl.sirgar.llyw.cymru/ein-pobl/iechyd-galwedigaethol/) ar ein Mewnrwyd. Sicrhewch fod y gweithiwr yn deall mai ei benderfyniad ef yw dychwelyd. Ewch ati i ailadrodd ynghylch y [mesurau cadw pellter cymdeithasol llym](https://llyw.cymru/coronafeirws-cadw-pellter-cymdeithasol) sydd yn ofynnol ohonynt a'u cyfrifoldeb o ran cadw at y rhain. |  |  |
| 1. Os yw'r gweithiwr yn feichiog sicrhewch fod yr [asesiad risg sy'n gysylltiedig â COVID-19](https://einpobl.sirgar.llyw.cymru/media/659339/ra-expectant-mothers-at-work-covid-19-terfynol-1.pdf) ar gyfer menywod beichiog yn cael ei gwblhau. |  |  |
| 1. Lle bo hynny'n briodol, archwiliwch unrhyw addasiadau rhesymol ar sail iechyd a chwblhewch y [templed addasiad rhesymol](https://einpobl.sirgar.llyw.cymru/ein-pobl/adnoddau-dynol/cydroddoldeb-ac-amrywiaeth/anabledd-addasiadau-rhesymol/) sydd ar ein mewnrwyd. |  |  |
| 1. Trafodwch unrhyw ofynion hyfforddiant hanfodol neu loywi. |  |  |
| 1. Sicrhewch eu bod yn gwybod pwy y gallant gysylltu â nhw os oes pryderon yn codi yn ystod y diwrnod gwaith. |  |  |
| 1. Sicrhewch fod y manylion ynghylch absenoldeb yn gywir a'u bod wedi'u diweddaru os bydd angen ar My View/Resource Link. Mae rhagor o wybodaeth ar gael ar [ein tudalennau mewnrwyd](https://einpobl.sirgar.llyw.cymru/ein-pobl/adnoddau-dynol/absenoldeb-salwch/). |  |  |